Nedzinges katoļu baznīca

Nedzinges Vissvētākās Trīsvienības baznīca (lietuviešu: Nedzingės Švč. Trejybės bažnyčia) ir 1844. gadā uzbūvēts klasicisma stila Romas katoļu dievnams, kas atrodas Lietuvas dienvidos, Alītas apriņķa Varēnas rajona pašvaldības Nedzinges ciemā. Baznīcas ansamblis ir reģiona nozīmes Lietuvas valsts kultūras piemineklis (unikālais kods — 33636). Baznīca celta pēc arhitekta Karoļa Gregotoviča (Karolis Gregotovičius, 1799—1848) projekta. Iesvētīta 1849. gadā un bija Merķines baznīcas filiālbaznīca. 1862. gadā nodibinājās atsevišķa draudze. Līdz Otrajam pasaules karam vairums dievkalpojumu notika poliski. Ārējās saites Vikikrātuvē par šo tēmu ir pieejami multivides faili. Skatīt: Nedzinges katoļu baznīca. Ieraksts Lietuvas kultūras vērtību reģistrā